Hun debuterte på landslaget ved VM 2009 og har siden vært en av viktigste spillerne og lederskikkelsene på det canadiske landslaget. Hun har representert landslaget ved ni VM-turneringer og fire OL-turneringer og vært landslagskaptein siden 2015. Hun har vunnet VM-gull to ganger (2012 og 2021), olympisk mester tre ganger (2010, 2014 og 2022) og ett OL-sølv (2018). Hun er berømt for å ha scoret det avgjørende målet i finalen i tre av fire OL-turneringer (2010, 2014 og 2022) og har derfor fått kallenavnet «Captain Clutch» av landslagkammeratene og media. Etter sitt matchavgjørende mål i VM-finalen i 2021 oppnådde hun et enestående «golden goal hat trick» ved internasjonale mesterskap.